Wêreldgesondheidsorganisasie Praat By Korona-Vergadering Ure Lank Oor Israel - Joy! Digital
Wêreldgesondheidsorganisasie Praat By Korona-Vergadering Ure Lank Oor Israel
Die Wêreldgesondheidsorganisasie (WGO) beleef met die koronapandemie ongekende druk, maar onlangs het die organisasie tydens 'n groot byeenkoms oor COVID-19 ure lank oor Israel gesprek gevoer in plaas van die koronapandemie.
Die WGO-vergadering moes oor die stryd teen die koronavirus gehandel het, maar die gesprek het spoedig gegaan oor hoe om die Joodse staat te hanteer. Die onderwerp is ure aaneen bespreek.
"Die WGO het dit reggekry om tydens 'n korona-vergadering vier uur lank oor die Israel-Palestynse kwessie te praat," het hoofrabbi Jacobs geskryf.
Tydens die vergadering is 'n verslag van die Verenigde Nasies (VN) bespreek wat gehandel het oor die "skending van die gesondheidsregte" van Palestyne en Siriërs in die Golan-streek. Aan die einde van die gesprekke is 'n besluit geneem om volgende jaar weer hieroor te debatteer. Daarbenewens word 'n verslag nou opgestel oor "die gesondheidsituasie in die besette Palestynse gebied, waaronder Oos-Jerusalem, en die Siriese Golan."
Israel se ambassadeur in Nederland, Naor Gilon, was teleursgesteld. Volgens hom is die WGO tydens die koronapandemie verpolitiseer. Geen resolusie of agendapunt is teen enige ander land bespreek nie. Die WGO blyk dus die VN se standpunt teenoor Israel in te neem. Verlede week is verskeie resolusies weer teen Israel aanvaar, onder meer 'n resolusie oor die naamsverandering van die Tempelberg. Dit sal nou Haram al-Sharif heet.